**SANNIDAL JEGER OG FISKERFORENING**

**STYRETS ÅRSBERETNING FOR 2018**

**22. februar 2019**

**Styret for SJFF har i 2018 bestått av følgende representanter:**

Leder: Trond Haugholt

N. leder: Ulf Steinar Farsjø

Kasserer: Alfred Eikehaug

Styremedlem: Rune Jacobsen

Sekretær: Vidar Stein Andersen

**Leder av underutvalgene inngår i styret med stemmerett etter vedtektsendring på årsmøtet i 2017:**

Leirdue: Roger Halvorsen

Rifleutvalg: Olav Waale

Fiskeutvalg: Stian Brynemo

1.vara til styret: Knut F. Eckholdt

2.vara til styret: Jens Rune Dørdal

Kvinnekontakt: Linn Mari Farsjø

Ungdomskontakt: Andreas Haugom

Studieleder: Anne Mette Bufjell Humlestad

Valgkomiteen Olav Waale, Andreas Haugom (?), Arild Eggum Humlestad

Web-ansvarlig på SJFF’s hjemmeside har vært Knut F. Eckholdt og Rune Jacobsen

Revisor 1: Morten Jørgensen

Revisor 2: Borgar Thorsen

**Medlemmer:**

Sannidal JFF hadde pr. 31.12. 2018 311 betalende medlemmer.

|  |  |
| --- | --- |
| Overordnet Lag (Lokal-/Fylkeslag) (Lokal- og Fylkeslag) | NJFF Telemark |
| **Lokal-/Fylkeslag** | **Sannidal JFF** |
|  |  |
|  | **Antall av Medlemskap betalt** |
| 1 Hovedmedlem | 172 |
| 2 Barn-/Ungdomsmedlem/Jakt & Fiske | 9 |
| 3 Barn-/Ungdomsmedlem. u/Jakt & Fiske | 26 |
| 4 Pensj./Uføremedlem | 68 |
| 5 Familiemedlem | 19 |
| 6 Sidemedlem | 15 |
| 7 Æresmedlem | 2 |
| **Totalsum** | **311** |
| |  |  | | --- | --- | |  |  | |  | **Antall av Medlemskap betalt** | | Kvinne | 35 | | Mann | 276 | | **Totalsum** | **311** | |  |

**Møteaktiviteter:**

Det har i 2018 vært avholdt 8 styremøter, 1 medlemsmøte og 2 samarbeidsmøter med Kroken JFF i forbindelse med NM 2018. I tillegg ble det avholdt en rekke møter i underutvalg og komiteer med ansvar for planleggingen av selve NM-arrangementet.

I styremøtene har det vært gitt muntlige situasjonsrapporter fra:

* Fiskeutvalg
* Leirdueutvalg
* Rifleutvalg

**Av arbeid som har stått i fokus er:**

Utvidelse av klubbhus:

Oppstart av grunnarbeider samt støping av kjelleretasje til nytt tilbygg i klubbhuset foregikk vinter/vår 2018. Ved hjelp av innleide anleggsmaskiner fikk vi utført betydelige arbeider rundt på hele anlegget. Ingen nevnt betyr ingen glemt. Mange enkeltpersoner har nedlagt et kjempearbeid med skogrydding og annet anleggsarbeid. Men et unntak må vi tillate – Ulf Steinar har tilbragt utallige ulønna timer i diverse anleggsmaskiner på skytebanen. Klubben er takknemlig for velvillig utlån av maskiner og utstyr.

Norgesmesterskap i Jegertrap:

Siden SJFF for første gang i historien hadde påtatt seg arrangøransvaret for NM i Jegertrap, ble det brukt mye tid og krefter på planlegging av selve arrangementet samt en betydelig oppgradering av hele skytesenteret. Anlegg av ny vei på baksiden av riflebanen, planering og etablering av midlertidige jubileumsbaner for jegertrap, planering, og tilbakefylling rundt den nye kjelleretasjen (tilbygget) til klubbhuset, anlegg av plen, rydding av hele anlegget, snekring av 20 skytebåser/tekker til alle baner og innleie av utstyr og materiell er bare noen av aktivitetene. Sponsorarbeid, markedsføring, innkjøpsavtaler, personal- og/turnusplanlegging er andre oppgaver. Mange har deltatt med betydelig dugnadsinnsats både før, under og etter NM-arrangementet.

Et strøkent skytesenter sto klart da NM-uka startet – fra mandag 9. tom søndag 15. juli. Arrangementet var velsignet med et fantastisk sommervær. Antall påmeldte var ca. 620 og var noe lavere enn vi hadde håpet på.

Ca. 60 dugnadsarbeidere jobbet skift fra 0700 til 1900 hver dag hele uka – ikke en sur mine å se noe sted! Alt fra praktisk skyting, parkering, servering, logistikk og rydding gikk som på skinner.

Som takk for innsatsen ble alle invitert til NM-fest i klubbhuset 28. september. 40 deltok i en særdeles vellykket markering med god mat og godt drikke.

Sannidal skytterlag skal ha en stor takk for lånet av sitt baneanlegg under NM. Likeså skal Levangsheia Jeger og Fiskerforening – leirduegruppa ha en stor takk for iherdig innsats gjennom hele NM-uka.

Både skyttere og familiemedlemmer storkoste seg i Kragerødistriktet

Basert på tilbakemeldinger fra deltagere og Norges Jeger og Fiskerforbund var arrangementet et av tidenes beste på alle mulige måter. Alt gikk knirkefritt. Premiebordet var nærmest legendarisk. Direktevisning på TV av finalekonkurransene med kommentarer var en «høydare».

Som det fremgår av regnskapet var NM også en økonomisk suksess og et netto overskudd på kr. 191.000 når innkjøp av utstyr og andre investeringer på mer enn kr. 100.000 er trukket fra. Det «faktiske» overskuddet er derfor på ca kr. 300.000.

Utvikling av skytesenteret:

Det er tidligere bestemt at det skal utarbeides flerbruksplan for utvidelse og bruk av skytesenteret som nå består av ca. 67 mål. Både riflegruppa og leirduegruppa har ønsker som må tilpasses hverandre. Dette arbeidet ble stilt i bero i 2018, men blir gjenopptatt slik at vi kan få på plass konkrete og prioriterte planer.

Når det gjelder aktiviteter i underutvalgene, riflegruppa, leirduegruppa og fiskeutvalget vises det til egne årsberetninger.

Andre oppgaver:

SJFF er som kjent selveiere av 67 mål og sitter på betydelige verdier. For å synliggjøre noen av disse verdiene ble det laget en oversikt over inventar og utstyr. En slik oversikt kan ha betydning i forsikringssammenheng men er også en viktig dokumentasjon på hva vi eier av utstyr. Verdioverslaget viser verdier på 1,54 millioner kroner. I tillegg kommer verdien av all bygningsmasse og eiendommen i seg selv.

**Jegerprøvekurs**

I 2018 var det 13 stk. som tok jegerprøvekurset i Sannidal. En av disse var medlemmer fra før men Anne Mette verva 12 nye medlemmer. Engasjert og lærevillig gjeng med toppresultater på eksamen, noen av de yngste oppnådde 48 og 49 poeng av 50 mulige.

**Jentekveld**

Linn Mari og Anne Mette tok initiativ til jentekveld med leirdueskyting i september. 12 fornøyde jenter hadde en trivelig kveld med mye latter og skyteglede. Særlig skryt til Johan Skalvik for god hjelp med instruksjon.

For styret

Vidar Stein Andersen

Sekr.